Oficialusis leidinys L 247 , 23/08/1989 p. 0019 - 0020

specialusis leidimas suomių kalba: skyrius 3 tomas 30 p. 0092

specialusis leidimas švedų kalba: skyrius 3 tomas 30 p. 0092



Komisijos sprendimas 1989 m. liepos 18 d. nustatantis selekcininkų asociacijų ir veislininkystės organizacijų, kurios sudaro arba tvarko grynaveislių kiaulių kilmės knygas, patvirtinimo ir priežiūros kriterijus (89/501/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1988 m. gruodžio 19 d. Tarybos direktyvą 88/661/EEB dėl veislinėms kiaulėms taikomų zootechninių standartų [1], ypač į jos 6 straipsnio 1 dalies ketvirtąją įtrauką, kadangi visose valstybėse narėse gyvulių kilmės knygas tvarko arba sudaro selekcininkų asociacijos, veislininkystės organizacijos ar oficialiosios tarnybos; kadangi dėl to būtina nustatyti selekcininkų asociacijų ir veislininkystės organizacijų patvirtinimo kriterijus; kadangi selekcininkų asociacijos ar veislininkystės organizacijos dėl jų oficialaus patvirtinimo privalo kreiptis į tos valstybės narės, kurios teritorijoje yra įsikūrusios jų centrinės būstinės, kompetentingas institucijas; kadangi valstybės narės institucijos, į kurias buvo kreiptasi, privalo oficialiai patvirtinti selekcininkų asociacijas ar veislininkystės organizacijas, kurios atitinka tam tikrus kriterijus ir turi apibrėžtus tikslus; kadangi šiame sprendime numatytos priemonės atitinka Zootechnikos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Kad būtų oficialiai patvirtintos, gyvulių kilmės knygas tvarkančios arba sudarančios selekcininkų asociacijos ar veislininkystės organizacijos privalo pateikti paraišką tos valstybės narės, kurios teritorijoje yra įsikūrusios jų centrinės būstinės, institucijoms. 2 straipsnis Konkrečios valstybės narės institucijos privalo oficialiai patvirtinti bet kurią gyvulių kilmės knygas tvarkančią arba sudarančią selekcininkų asociaciją ar veislininkystės organizaciją, jei ji atitinka šio sprendimo priede nustatytas sąlygas. Tačiau jei valstybėje narėje jau veikia viena ar kelios oficialiai patvirtintos konkrečios veislės selekcininkų asociacijos ar veislininkystės organizacijos, tokios valstybės narės institucijos gali atsisakyti patvirtinti naują selekcininkų asociaciją ar veislininkystės organizaciją, jei tai kelia pavojų veislės išsaugojimui arba trukdo jau veikiančiai asociacijai ar organizacijai vykdyti veislininkystės programą. Tokiu atveju valstybės narės praneša Komisijai apie oficialų patvirtinimą ir apie atsisakymą oficialiai patvirtinti. 3 straipsnis Konkrečios valstybės narės institucijos panaikina bet kurios gyvulių kilmės knygas tvarkančios selekcininkų asociacijos ar veislininkystės organizacijos oficialų patvirtinimą, jei minėtoji selekcininkų asociacija ar veislininkystės organizacija nuolatos nesilaiko šio sprendimo priede nustatytų sąlygų. 4 straipsnis Šis sprendimas skirtas valstybėms narėms. Priimta Briuselyje, 1989 m. liepos 18 d. Komisijos vardu Ray Mac Sharry Komisijos narys [1] OL L 382, 1988 12 31, p. 36. -------------------------------------------------- PRIEDAS Kad būtų oficialiai patvirtintos, gyvulių kilmės knygą tvarkančios arba sudarančios selekcininkų asociacijos ar veislininkystės organizacijos privalo: 1) būti juridiniu asmeniu pagal tos valstybės narės, kurioje paduodama paraiška, galiojančius teisės aktus; 2) kompetentingoms institucijoms įrodyti, kad jos: a) dirba veiksmingai; b) gali vykdyti kilmei registruoti būtinus patikrinimus; c) turi pakankamai didelę bandą, kad galėtų vykdyti veislės tobulinimo programą arba išsaugoti veislę, jei tai yra būtina; d) gali naudotis gyvulių produktyvumo duomenimis, kurie yra būtini veislės tobulinimo arba išsaugojimo programai vykdyti; 3) būti nustačiusios taisykles, kurios apimtų: a) konkrečios veislės (arba veislių) požymių apibrėžimą; b) gyvulių identifikavimo sistemą; c) kilmės registravimo sistemą; d) veisimo tikslų apibrėžimą; e) gyvulių produktyvumo duomenų naudojimo sistemą, kuri padėtų įvertinti gyvulių veislinę vertę; f) kilmės knygos suskirstymą, jei gyvulių įrašymui ar įrašytų gyvulių klasifikavimui galioja skirtingi kriterijai; 4) turėti įstatus, kuriuose pirmiausia būtų nustatytas narių nediskriminavimo principas. --------------------------------------------------